532

Η τρέχουσα σελίδα αφορά το έτος 532 κατά το Γρηγοριανό ημερολόγιο

Γεγονότα 
11 Ιανουαρίου - Ξεσπά στην Κωνσταντινούπολη η Στάση του Νίκα. Μία διαμάχη μεταξύ των υποστηρικτών ομάδων αρματοδρομίας -των Βένετων και των Πράσινων- στον Ιππόδρομο της Κωνσταντινούπολης, κλιμακώνεται και εξελίσσεται σε εξέγερση. Τις επόμενες ημέρες, οι πυρκαγιές καταστρέφουν μεγάλο μέρος της πόλης, συμπεριλαμβανομένου και του ναού της Αγίας Σοφίας. 
18 Ιανουαρίου - Καταστέλλεται στην Κωνσταντινούπολη η Στάση του Νίκα όταν οι στρατηγοί του Ιουστινιανού, Βελισάριος και Μούνδος, παγιδεύουν τους επαναστάτες στον Ιππόδρομο. Οι νεκροί υπολογίζονται σε 30.000 άτομα. 
23 Φεβρουαρίου - Ο Βυζαντινός αυτοκράτορας Ιουστινιανός Α΄ δίνει την εντολή για την οικοδόμηση του νέου ορθόδοξου ναού της Αγίας Σοφίας στην Κωνσταντινούπολη, μετά την καταστροφή του παλαιότερου κατά τη Στάση του Νίκα.
Σεπτέμβριος - Ο Ιουστινιανός Α΄ υπογράφει συνθήκη ειρήνης, την "Αιώνια Ειρήνη", με τον αυτοκράτορα των Σασσανιδών, Χοσρόη Α'. Και οι δύο πλευρές συμφωνούν να επιστρέψουν όλα τα κατεχόμενα εδάφη και ο Ιουστινιανός κάνει μία εφάπαξ πληρωμή ως εισφορά για την άμυνα των περασμάτων της Καυκασίας. 
Οι Φράγκοι εισβάλουν στο βασίλειο της Βουργουνδίας και νικούν τους Βουργουνδούς.

Γεννήσεις 

Γκούντραμ, βασιλιάς της Ορλεάνης

Θάνατοι 

19 Ιανουαρίου - Υπάτιος (ύπατος το 500), Βυζαντινός ευγενής
17 Οκτωβρίου - Πάπας Βονιφάτιος Β΄
5 Δεκεμβρίου - Σάββας ο Ηγιασμένος, Καππαδόκης μοναχός

Έτη